|  |  |
| --- | --- |
| ***Kápolnásnyék Község Önkormányzat*** ***2475. Kápolnásnyék, Fő utca 28.******Tel.: 22/574-100, Fax: 22/368-018******e-mail: hivatal@kapolnasnyek.hu*** |  |

**Ügyiratszám:**

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy:  Dietetikus szakember bevonása a „Közétkeztetés biztosítása és az azt kiszolgáló konyha felújítása Kápolnásnyéken” megvalósítandó projektben

Készítette: dr. Kiszler Judit aljegyző

Az előterjesztéssel kapcsolatos törvényességi észrevétel:

Rendelet

**Határozat** normatív

 hatósági

 x **egyéb**

A döntéshez egyszerű

 minősített többség szükséges.

Az előterjesztés a kifüggesztési helyszínen közzétehető:

 igen x

 nem

Az előterjesztést nyílt ülésen kell tárgyalni.

Az előterjesztést zárt ülésen kell tárgyalni.

Az előterjesztés zárt ülésen tárgyalható.

Tisztelt Képviselő-testület!

Kápolnásnyék Község Önkormányzat Képviselő-testülete a vonatkozó egyeztetések és munkamegbeszélések folyamán arra az álláspontra jutott, hogy a jelenlegi szolgáltató szerződésének 2020. júniusában esedékes megszűnését követően szolgáltatói szerződés keretében biztosítja a településen a közétkeztetés ellátását, amely szolgáltatás biztosításához az iskolai főzőkonyha teljes felújítása is szükséges. Előzetes tájékozódás alapján a szolgáltatók egy része az ilyen jellegű komplex feladatra fel van készülve.

Kápolnásnyék Község Önkormányzat Képviselő-testülete147/2019. (IX. 23.) határozatával döntött a tervező kiválasztásáról. határozatában pedig a közbeszerzési tanácsadó kiválasztásáról.

A beszerzés a becsült értékre tekintettel a közbeszerzésekről szóló 2015. évi CXLIII. törvény hatálya alá tartozik.

A szükséges tervek (építészet, gépészet, konyhatechnológia) és a szolgáltatásra vonatkozó műszaki leírás elkészült.

A beruházás pénzügyi konstrukcióját Képviselő-testület munkamegbeszélések során úgy határozta meg, hogy a felújításhoz szükséges forrás biztosítását az Önkormányzat a nyertes ajánlattevőtől várja, és azt a közétkeztetés szolgáltatás díjának keretében, abba beépítve 120 hónap alatt fizeti vissza.

A közbeszerzési eljárás lebonyolításával 193/2019. (XI. 25.) számú határozatával a Képviselő-testület Dr. Nagy Noémi ügyvédet (1011 Budapest, Ponty u 14. III/8.) bízta meg, aki előkészítette az eljárás lefolytatáshoz szükséges dokumentumokat.

A lefolytatandó közbeszerzési eljárásban a Kbt. 27. § (3) bekezdése alapján *„A közbeszerzési eljárás előkészítése, a felhívás és a közbeszerzési dokumentumok elkészítése, valamint az ajánlatok értékelése során és az eljárás más szakaszában az ajánlatkérő nevében eljáró, illetve az eljárásba bevont személyeknek és szervezeteknek együttesen rendelkezniük kell a közbeszerzés tárgya szerinti szakmai, közbeszerzési, jogi és pénzügyi szakértelemmel.”*

Ennek biztosítására dietetikus szakértőt kell bevonni, aki az eljárás előkészítése és a beérkező ajánlatok bírálata során hitelesen tud nyilatkozni az ajánlatok szakmai tartalma tárgyában.

Árajánlatot Rózsa Ágnes MSc. dietetikustól (okl. táplálkozástudományi szakember, élelmezés- és táplálkozás-egészségügyi, prevenciós és egészségfejlesztési szakértő, az MDOSZ vezetőségi tagja, az Élelmezési menedzser Munkacsoport vezetője) kaptunk, őt fogjuk a mellékelt szerződéstervezet alapján bevonni a projektbe.

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármesterének**

**…/2020. (IV.09.)**

**határozata**

**Dietetikus szakértő bevonása**

**a „Közétkeztetés biztosítása és az azt kiszolgáló konyha felújítása Kápolnásnyéken” megvalósítandó projektben**

Kápolnásnyék Község Polgármestere a döntéshozatal körülményei kapcsán az alábbiakat rögzíti.

2020.03.11. napjától hatályban van a veszélyhelyzet kihirdetéséről szóló 40/2020. (III. 11.) Korm. rendelet, melyben a Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

1. A „Közétkeztetés biztosítása és az azt kiszolgáló konyha felújítása Kápolnásnyéken” megvalósítandó projektben a Közbeszerzési eljárásról szóló 2015. évi CXLIII. törvény 27. (3) bekezdésében foglaltak szerint dietetikus szakértő bevonása mellett döntök.
2. A szekértői feladatok ellátásával Rózsa Ágnes MSc. dietetikust, okl. táplálkozástudományi szakembert, élelmezés- és táplálkozás-egészségügyi, prevenciós és egészségfejlesztési szakértőt bízom meg a jelen határozat mellékletét képező szerződésben foglalt feltételekkel mindösszesen bruttó 450 000 Ft megbízási díj ellenében.
3. A beruházás fedezetét a 2020. évi költségvetés szabad tartaléka terhére biztosítom.

Felkérem a jegyzőt, hogy a határozatom végrehajtásához szükséges intézkedéseket haladéktalanul tegye meg.

A határozat végrehajtásáért felelős: Szabóné Ánosi Ildikó

A határozat végrehajtásának határideje: azonnal

**Megbízási Szerződés**

amely létrejött egyrészről:

**Kápolnásnyék Község Önkormányzat** (székhely: 2475 Kápolnásnyék, Fő u. 28., adószám: 15364500-2-07, KSH szám: 15364500-8411-321-07, képviseli: Podhorszki István polgármester, ellenjegyző Szabóné Ánosi Ildikójegyző, pénzügyi ellenjegyző: Vadasné Frideczki Magdolna pénzügyi irodavezető)mint **megbízó** (a továbbiakban: Megbízó),

másrészről:

**Rózsa Ágnes** **dietetikus, okl. táplálkozástudományi szakember** **egyéni vállalkozó** (székhely: 1155 Budapest, Széchenyi út 8. 8/24.; váll. ny. szám: 15919288; adószám: 65486870-1-42, bankszámlaszám: 11773054-06872841) mint **megbízott** (a továbbiakban: Megbízott) között,

az alulírott helyen és időben, az alábbi feltételekkel:

**I. A megbízás tárgya (tényállás):**

Megbízó megbízza Megbízottat a **közbeszerzési eljárásban való dietetikai szakmai részvételre a „közétkeztetés szolgáltatás beszerzése”** tárgyú közbeszerzési eljárás előkészítésében és bírálatában való közreműködésre, mint a közbeszerzésekről szóló 2015. évi CXLIII. törvény 27. § (3) bekezdés, közbeszerzés tárgya szerinti dietetikus (szakmai) szakértőt.

**II. A megbízás tartalma (terjedelme, korlátai):**

Megbízott dietetikus szakértő feladatai:

**I. a közbeszerzési eljárás előkészítésében való részvétel** (a közbeszerzési eljárást megindító felhívás és dokumentáció műszaki specifikációinak dietetikai szakmai előkészítésében való részvétel, az értékelési szempontok között a mintaétrend részszempontjának szakmai kidolgozása, valamint dietetikai szakmai javaslattételek és kiegészítő tájékoztatások elkészítése), továbbá

**II. a közbeszerzési eljárás során a dietetikai szakmai részt érintő feladatokban való közreműködés** (az eljárás során beérkező ajánlatok műszaki-szakmai részének, nevezetesen a mintaétrendeknek dietetikai értékelése, vagyis a beérkezett ajánlatok hiánypótlására való felhívása és ennek ellenőrzése, az ajánlatok szakmai értékelése az értékelési szempontrendszer, elsősorban a *37/2014. (IV. 30.) EMMI rendelet a közétkeztetésre vonatkozó táplálkozás-egészségügyi előírásokról* szóló jogszabályi előírásokhoz való viszonyítása, valamint egyéb *étlaptervezési szempontok* alapján).

A megbízást Megbízott a jelen megbízási szerződés aláírásával elfogadja, a benne foglalt szerződési feltételek szerint.

Megbízott kijelenti, hogy a közbeszerzési eljárás természetével tisztában van, és tudatában van annak, hogy közreműködése célja a közbeszerzési eljárás eredményes lefolytatása. Megbízott vállalja, hogy a teljesítés során a közbeszerzési eljárásból fakadó kötelezettségeket mindenkor szem előtt tartja.

A Megbízott kijelenti, hogy a jelen megbízási szerződésben rögzített megbízási ügyben legjobb tudása szerint, a szakma szabályainak és a jogszabályok rendelkezéseinek betartásával jár el. A Megbízott kijelenti, hogy a jelen szerződésben meghatározott feladatok teljesítéséhez szükséges speciális szaktudással, szakmai feltételekkel rendelkezik.

**III. A megbízás díja és esedékessége:**

A szerződő felek megállapodnak abban, hogy a jelen megbízási szerződés kölcsönösen kialkudott szakértői munkadíja **3 db beérkezett ajánlatig bruttó 450.000,- Ft, azaz bruttó Négyszázötvenezer forint, ezen felül minden további beérkezett ajánlat plusz bruttó 75.000,- Ft, azaz bruttó Hetvenötezer forint ajánlatonként.** Alanyi adómentes kisadózó vállalkozóként az árak bruttóban értendők.

Felek rögzítik, hogy a megbízási díj átalánydíj, Megbízottnak a teljesítéssel kapcsolatos minden költségét és kiadását fedezi, Megbízót a jelen szerződés teljesítése kapcsán egyéb jogcímen fizetési kötelem nem terheli.

Az eljárás során az esetleges érvénytelen ajánlatot benyújtó ajánlattévő értékelése is teljes összeggel beszámítandó a megbízási díjba.

A megbízási díj teljeskörű, vagyis magában foglal minden Megbízotti fizetési igényt. A teljesítés során Megbízott előleget nem kérhet, a Megbízó előleget nem biztosít.

A megbízási díj fizetésének esedékessége és módja: A teljesítést követően 1 (egy) darab végszámla benyújtása megengedett (az eljárás eredményéről szóló tájékoztató hirdetmény feladását követően). A kiállított számla a teljesítéstől számított 8 napon belül, átutalással kerül kiegyenlítésre.

Felek megállapodnak, hogy a megbízási díj a Megbízottat a lebonyolított közbeszerzési eljárás eredményétől függetlenül, annak esetleges eredménytelensége esetén is, és akkor is megilleti, ha a lebonyolított közbeszerzési eljárásban szerződéskötés az ajánlattevő vagy ajánlatkérő érdekkörében felmerült okból marad el.

Felek rögzítik, hogy Megbízónak a tárgyi közbeszerzési eljáráshoz, illetve annak mihamarabbi lefolytatásához fontos érdeke fűződik. Így amennyiben Megbízott érdekkörében felmerült ok miatt az eljárás meghiúsul vagy indokolatlanul elhúzódik, úgy a Megbízott a megbízási díjra nem tarthat igényt.

**IV. Kapcsolattartás:**

A Felek az alábbi személyeket nevezik meg mint a teljesítés során kapcsolattartásra jogosultakat.

Megbízó részéről, aki teljesítésigazolásra jogosult: Podhorszki István polgármester

Telefonszám: +36 70/382-3748, e-mail: polgarmester@kapolnasnyek.hu

Megbízott: Rózsa Ágnes

Telefonszám: +36 30/272-1652, e-mail: rozsaagnesdiet@gmail.com

**IV. A megbízás megszűnése:**

A megbízás megszűnik:

1. a Megbízás teljesítésével,
2. közös megegyezéssel,
3. a Felek bármelyikének halálával, vagy jogutód nélküli megszűnésével.

A megbízás megszűnéséig – ha az nem a teljesítéssel történik – Megbízottat megilleti a megbízási díj arányos része. Megbízó kötelezi magát, hogy a megbízás megszűnésekor a Megbízottal elszámol, és a megbízási szerződés alapján az őt megillető díjat részére megfizeti.

Felek megállapodnak abban, hogy a jelen szerződésben nem szabályozott kérdésekben a Polgári Törvénykönyvről szóló 2013. évi V. törvény megbízásra vonatkozó rendelkezései az irányadók.

Jelen megbízási szerződést – amely négy eredeti példányban készült – felek elolvasást és kölcsönös értelmezést követően, mint akaratukkal mindenben megegyezőt, képviseleti jogosultságukat igazolva, saját kezűleg írták alá. A Megbízó kijelenti, hogy a szerződés tényállási részben foglaltak az általa elmondottaknak mindenben megfelelnek, illetőleg az aláírásával igazolta a szerződés két eredeti példányának átvételét.

Budapest, 2020. április 9.

 ……………………………….. ………………………………….

 **Podhorszki István** polgármester **Rózsa Ágnes** dietetikus

 Kápolnásnyék Község Önkormányzat egyéni vállalkozó

 Megbízó Megbízott

Ellenjegyzem:

 …………………………..

 Szabóné Ánosi Ildikójegyző

Pénzügyi ellenjegyző: Budapest,

 ………………………………

 Vadasné Frideczki Magdolnapénzügyi irodavezető